  Анжелика Тихонова корреспондент 15-тӥ гудырикошконысен Удмуртиын музъемлэн бадӟым мускытлыкеныз сэрен шуэрес югдур ялӥзы. Улосвыл тӧроен Александр Бречаловен кинюртэм косэт (указ) элькун тӧрлыкъёслэн нимлыко сайтазы шараямын. Кызьы верамын ужкагазын, пумкылъян «сиён-юон тырмымтэен герӟаськем кышкытлыкез <…> но бадӟым ыштонъёсты палэнтон понна»  Косонын Удмуртиысь гурт возёсъя но сиён-юонъя министерствоез шуэрес югдурен сэрен ыштонъёсты кулэстон ужрадъёс чакланы, нош Калыкез утёнъя ёзэсэз – югдурез нуналлы быдэ чакланы куремын. Со сяна, Россиысь МЧС-лэн элькунъя валтӥсь управленилы шуэрес югдурлэсь бервылзэ быдтонъя оперативной штаблэсь ужзэ радъяны ӵектэмын. Тодэ вайытом, шуэрес югдур ялоныны 14-тӥ гудырикошконэ удысъя ӧрилэн кенешоназ ӵектӥзы. Солы муг кема кыстӥськись зоръёс но салкым куазь луизы.  Шуэрес югдур ялон гурт возёсъёслы азьланяз федерал ценртысь коньдонэн юрттэт басьтыны луонлык сётоз шуыса чаклало.  Тегъёс: Шимучыръёс Удмуртия гуртвозёс бусыужъёс АлександрБречалов зор  